Sign in / Join .st0{fill:#34437F;} .st1{fill:#878787;} Friday, November 5, 2021 ikteb hawn… Fittex Snooker: Ronnie O'Sullivan ikompli jibbrilla Minn talk.mt November 5, 2021 talk.mt Ronnie O'Sullivan ipproduċa wir­ja bla tweġiba ta' 461 punt biex għe­leb lil Michael Georgiou 4-1 fit-tieni round tal-English Open li qed isir f'Milton Keynes. O'Sullivan wasal fil-post meta kien fadal seba' minuti biss qabel il-partita u ma ġiex f'tiegħu mill-ewwel tant li kien Georgiou li rebaħ l-ewwel frame 73-47. Madankollu, minn hemm 'il quddiem iċ-champion tad-dinja sitt darbiet, O'Sullivan, żamm lill-avversarju tiegħu milli jirreġistra punt wieħed għall-kumplament tal-logħba meta breaks rebbieħa ta' 82, 127, 129 u 108 rawh ikompli sejjer sal-linja tat-tmiem. Il-ġirja ta' 461 punt mingħajr tweġiba ma laħqitx ir-rekord tiegħu stess ta' 556, stabbilit kontra Ricky Walden fil-Masters tal-2014. Shaun Murphy irkupra minn 2-0 minn taħt biex għeleb lil Joe O'Connor 4-2. Il- Magician ipproduċa breaks ta' 89 u 138 biex idawwar il-logħba. David Gilbert għamel breaks ta' 101, 109 u 53 fi triqtu lejn rebħa ta' 4-1 fuq Martin O'Donnell waqt li ċ-Ċiniż Yan Bingtao għe­leb lill-veteran Nigel Bond bil-logħba bejn iż-żewġ Ċiniżi, Ding Junhui u Tian Pengfei ntemmet b'rebħa 4-1 għal Ding. Fit-tielet round – l-Aħħar 32 – O'Sullivan iltaqa' mal-ħabib antik tiegħu fil-prattika, Anthony Hamilton, u għelbu bl-iskor ristrett ta' 4-3 fejn wara li rebaħ l-ewwel żewġ frames wara għamilhom 3-1. Iżda Hamilton irkupra tajjeb meta għamel l-iskor 3-3 bl-aħħar kelma tkun ta' O'Sullivan li għalaq bi break ta' 119 wara li qabel kien għamel 62, 61 u 62. Biex kiseb id-draw Hamilton għamel żewġ breaks ta' 75 u 71. Judd Trump kompla għaddej ukoll b'reb­ħa 4-1 fuq Steven Hallworth fejn inkluda break ta' 87 waqt li Kyren Wilson elimina lil Ben Woollaston 4-3 f'logħba li kien fiha xejn inqas minn disa' breaks, 69, 65 fl-ewwel frame, 60, 100 u 62 minn Wilson u 72, 70, 70 u 68 minn Woollaston bil-frame deċiżiv jintrebaħ bi black-to-win. Shaun Murphy kellu jbaxxi kontra Fraser Patrick li għelbu 4-2 inklużi breaks ta' 54, 58 u 84. Chris Wakelin għamel break ta' 88 fil-frame li rebaħ kontra Mark Selby li kompla javvanza b'rebħa 4-1. Iżda fl-erba’ frames l-oħra huwa ppottja 54 punt biss waqt li l-ikbar break ta’ Selby kien ta’ 102. Artiklu preċedenti Uffiċjali nisa fdati b’logħba tal-irġiel għall-ewwel darba fil-Ġordan Artiklu li jmiss Bowling: OkMalta.com ikabbru l-vantaġġ fil-quċċata tal-klassifika